**РЕПУБЛИКА БЪЛГАРИЯ**

МИНИСТЕРСТВО НА ЗЕМЕДЕЛИЕТО И ХРАНИТЕ

ОБЛАСТНА ДИРЕКЦИЯ „ЗЕМЕДЕЛИЕ” – КЮСТЕНДИЛ

**О Б Я В Л Е Н И Е**

Областна дирекция “Земеделие” – Кюстендил,

гр. Кюстендил, ул. „Демокрация“ № 44

На основание чл. 14, ал. 1 и ал. 2 от Наредбата за провеждане на конкурсите

на държавните служители и Заповед № РД-05-407/12.12.2016г. на директора

на ОД“Земеделие“- Кюстендил

**ОБЯВЯВА КОНКУРС**

**за длъжността** „**старши инспектор” в** Главна дирекция „Аграрно развитие” вОбластна дирекция “Земеделие” - Кюстендил:

**1. Минимални и специфични изисквания, предвидени в нормативните актове за заемане на длъжностите**:

- степен на образование - висше, бакалавър, професионална област – машинно инженерство, геодезия, информационни и комуникационни технологии и други;

- професионален опит – 1 години

- ранг – V младши

- познаване на действащата нормативна уредба, свързана с дейността на Министерство на земеделието и храните - Закон за регистрация и контрол на земеделската и горската техника, Наредба № 2/03.02.2016г. за условията и реда за регистрация на техниката по Закона за регистрация и контрол на земеделската и горската техника, Наредба № 3/03.02.2016г. за извършване на техническите прегледи на техниката по Закона за регистрация и контрол на земеделската и горската техника, Закон за собствеността и ползването на земеделските земи, Правилник за прилагане на Закона за собствеността и ползването на земеделските земи, Закон за възстановяване собствеността върху гори и земи от горския фонд, Правилник за прилагане на Закона за възстановяване собствеността върху гори и земи от горския фонд

- кандидатите да отговарят на условията на чл. 7 от Закона за държавния служител.

- умения, относно планиране и организиране на дейността, за постигане на високи резултати в съответствие с поставените цели и изисквания, работа с потребители и в екип, способност за осъществяване на ефективен обмен на информация;

**1.1 Допълнителни умения и квалификации.**

- компютърна грамотност: MS Office – MS Word, MS Excel, Internet;

- кандидатите да притежават свидетелство за управление на МПС

**2. Описание на длъжностите.** Планирана и контроли дейността по регистрация, промяна, прекратяване, както и отчисляване на земеделската, горската техника, включително превозните средства и машините за земни работи, на територията на областта. Контрол върху пускането на пазара на нови колесни трактори, системи, компоненти и възли предназначени за колесни трактори и ДВГ предназначени за или монтирани на извънпътна техника. Контрол по извършваната регистрация, техническото състояние и безопасността на ЗГТ и правоспособността на лицата работещи с нея .

**3.Размер на основната месечна заплата за длъжността** „**Младши експерт”.** При назначаване основната месечна заплата ще бъде определена, съгласно чл. 67, ал. 4 от ЗДСл, чл. 8 и чл. 9 от Наредбата за заплатите на служителите в държавната администрация - от 420.00лв. до 1150.00 лв.

**4. Начин за провеждане на конкурса**:

- решаване на тест;

- интервю;

**5. Необходими документи за кандидатстване:**

- Заявление за участие в конкурс /Приложение №2 към Наредбата за провеждане на конкурсите за държавни служители (НПКДС)/;

- Декларация по чл. 17, ал. 2, т. 1 от НПКДС;

- Копие от документи за придобита образователно-квалификационна степен, допълнителни квалификации, правоспособност;

- Копие от документи, удостоверяващи продължителността и областта на професионалния опит или придобития ранг като държавен служител;

- Копие от Свидетелство за управление на МПС;

Образци от заявлението за участие в конкурса и от декларацията могат да се получат в Областна дирекция “Земеделие” – Кюстендил, ул. „Демокрация” № 44, ет. 9, стая № 2.

**6.** **Срок за подаване на документите:** 10 календарни дни от публикуване на обявлението. Кандидатите подават лично или чрез пълномощник документите за участие в конкурса.

**7. Място за подаване на документите:** Документите следва да бъдат представени лично или чрез пълномощник /нотариално заверено пълномощно/ в сградата на Областна дирекция “Земеделие” – Кюстендил, на адрес: гр. Кюстендил, ул. “Демокрация” № 44, ет. 9, стая № 2 (деловодство), тел. 078/ 55 - 02 – 71, всеки работен ден от 09:00 до 17:00 часа.

**8.** **Общодостъпно място, на което ще се публикуват списъци или други съобщения във връзка с конкурса:** Информационното табло на Областна дирекция “Земеделие” – Кюстендил, гр. Кюстендил, ул. “Демокрация” № 44, ет. 9, както и на Интернет страницата на дирекцията – <http://mzh.government.bg/odz-kustendil>.

Краен срок за подаване на документи –23.12.2016г.